## Odluka o općinskim porezima Općine Lipovljani

### NN 100/2001 (14.11.2001.), Odluka o općinskim porezima Općine Lipovljani

# OPĆINA LIPOVLJANI

1671

Na teme­lju članka 30. - 44. Zakona o financira­nju jedinica
lokalne samouprave i uprave (»Narodne novine«, broj: 117/93, 69/97, 33/00,
73/00 i 127/00), članka 24.-34. Zakona o izmjenama i dopunama Zakona o financira­nju
jedinica lokalne samouprave i uprave (»Narodne novine«, broj 59/01) i članka
27. Statuta Općine Lipov­ljani, Općinsko vijeće Općine Lipov­ljani na sjednici
održanoj 23. listopada 2001. godine donijelo je

## ODLUKU

### O OPĆINSKIM POREZIMA

OPĆE ODREDBE

Članak 1.

Ovom odlukom utvrđuju se stope, visina, te način obračuna i plaća­nja
općinskih poreza koji su vlastiti prihod Općine Lipov­ljani.

VRSTE POREZA

Članak 2.

Općinski porezi Općine Lipov­ljani
su:

1. prirez porezu na dohodak,

2. porez na potroš­nju,

3. porez na kuće za odmor,

4. porez na neobrađeno
obradivo po­ljoprivredno zem­ljište,

5. porez na nekorištene
poduzetničke nekretnine,

6. porez na neizgrađeno
građevinsko zem­ljište,

7. porez na tvrtku ili naziv,

8. porez na korište­nje
javnih površina.

1. Prirez porezu na dohodak

Članak 3.

Prirez porezu na dohodak plaćaju svi obveznici poreza na dohodak koji
imaju prebivalište odnosno uobičajeno boravište na području općine Lipov­ljani.

Osnovica prireza poreza na dohodak iz stavka 1. ovoga članka je porez na
dohodak ostvaren od obveznika.

Prirez porezu na dohodak obvezan je obračunati, obustaviti i na
propisani uplatni račun uplatiti poslodavac istodobno s isplatom dohotka, što
znači da se isplata dohotka i uplata poreza i prireza obav­lja istog dana.

Prirez porezu na dohodak plaća se po stopi od 6%.

2. Porez na potroš­nju

Članak 4.

Porez na potroš­nju plaća se na potroš­nju alkoholnih pića (prirodna
vina, specijalna vina, vi­njak, rakiju i žestoka pića), piva i bezalkoholnih
pića.

Članak 5.

Obveznici poreza na potroš­nju su pravne i fizičke osobe koje pružaju
ugostite­ljske usluge na području općine Lipov­ljani.

Članak 6.

Porez na potroš­nju alkoholnih i bezalkoholnih pića, obveznik poreza
obračunava i plaća na način i u rokovima propisanim Zakonom o porezu na promet
proizvoda i usluga. Osnovica poreza na potroš­nju čini prodajna cijena pića
koja se proda u ugostite­ljskim objektima.

Obračun poreza iskazuje se u evidencijama propisanim za obračun poreza
na promet proizvoda i usluga.

Članak 7.

Porez na potroš­nju plaća se po stopi od 3%.

Porez na potroš­nju je porez općine.

*3. Porez na kuće za odmor*

Članak 8.

Porez na kuće za odmor
plaćaju pravne i fizičke osobe koje su vlasnici kuća za odmor, a koje se nalaze
na području općine Lipov­ljani.

Kućom za odmor smatra se
svaka zgrada, dio zgrade ili stan koji se koriste povremeno ili sezonski.

Kućom za odmor u smislu ove
odluke ne smatraju se gospodarske zgrade koje služe za smještaj po­ljoprivrednih
strojeva, oruđa i drugog pribora.

Članak 9.

Porez na kuće za odmor plaća
se u visini od 10 kuna po jednom četvornom metru korisne površine kuće za
odmor.

Porez na kuće za odmor plaća
se godiš­nje, a u roku od 15 dana od dostave rješe­nja za razrez toga poreza.

Članak 10.

Obveznici poreza na kuće za
odmor moraju do 31. ožujka godine za koju se porez razrezuje Poreznoj upravi,
Ispostavi u Novskoj dostaviti potrebne podatke o kućama za odmor radi razreza
poreza.

Članak 11.

Porez na kuće za odmor ne
plaća se:

a) na kuće za odmor koje se
ne mogu koristiti zbog ratnih razara­nja i prirodnih nepogoda (poplava, požar,
potres), te zbog starosti i trošnosti.

b) na kuće za odmor u kojima
su smješteni prognanici i izbje­glice,

c) na odmarališta u
vlasništvu jedinica lokalne i područne (re­gionalne) samouprave koja služi za
smještaj djece do 15 godina starosti.

O oslobađa­nju plaća­nja
poreza na kuće za odmor iz ovoga članka odlučuje Općinsko poglavarstvo za svaki
konkretni slučaj na teme­lju zahtjeva vlasnika kuće za odmor i o tome je dužno
izvijestiti Općinsko vijeće.

*4. Porez na neobrađeno obradivo po­ljoprivredno zem­ljište*

Članak 12.

Porez na neobrađeno obradivo
po­ljoprivredno zem­ljište plaćaju vlasnici ili zakupci toga zem­ljišta ako zem­ljište
ne obrađuju godinu dana.

Članak 13.

Pod neobrađenim obradivim po­ljoprivrednim
zem­ljištem iz članka 11. ove odluke smatra se zem­ljište koje se po svojoj
veličini, klasi i kulturi može obrađivati i privesti po­ljoprivrednoj proizvod­nji,
ali ga vlasnici ili zakupci ne obrađuju.

Članak 14.

Osnovica poreza na neobrađeno
obradivo po­ljoprivredno ze­m­­ljište je površina neobrađenog obradivog zem­ljišta
izražena u hektarima.

Članak 15.

Porez na neobrađeno obradivo po­ljoprivredno zem­ljište pla­ća se po
jednom hektaru neobrađenog obradivog po­ljopri­vrednog zem­ljišta u godiš­njem
iznosu i to:

ORANICA              300,00
kn

POVRTNJAK         500,00
kn

VOĆNJAK             700,00
kn

VINOGRAD           700,00
kn

LIVADE                  100,00
kn

Članak 16.

Porez na neobrađeno obradivo
po­ljoprivredno zem­ljište ne plaća se na zem­ljište koje je povjereno na privremeno
uprav­lja­nje općini.

Članak 17.

Porez na neobrađeno obradivo
po­ljoprivredno zem­ljište ne plaća porezni obveznik koji je nesposoban za rad
zbog starosti i bolesti.

Odluku o oslobađa­nju donosi
Općinsko poglavarstvo na zahtjev poreznog obveznika po konkretnom slučaju. O
oslobađa­nju je Općinsko poglavarstvo dužno izvijestiti Općinsko vijeće.

Članak 18.

Porez na neobrađeno obradivo
po­ljoprivredno zem­ljište plaća se u roku od 15 dana od dana dostave rješe­nja
o utvrđiva­nju tog poreza.

Obveznici poreza na
neobrađeno obradivo po­ljoprivredno zem­­ljište moraju Poreznoj upravi,
Ispostavi u Novskoj dostaviti podatke o mjestu, veličini, klasi i kulturi zem­ljišta
koje se ne obrađuje do 31. ožujka godine za koju se porez utvrđuje.

Porez je prihod općine.

*5. Porez na nekorištene poduzetničke nekretnine*

Članak 19.

Porez na nekorištene
poduzetničke nekretnine plaća se na nekretnine namije­njene obav­lja­nju
poduzetničke djelatnosti (pro­iz­vodni i drugi poslovni prostor) koje se ne
koriste.

Pod nekorištenim
poduzetničkim nekretninama iz stavka 1. ovoga članka smatraju se nekretnine u
kojima se ne obav­lja djelatnost godinu dana.

Članak 20.

Obveznik poreza na
nekorištene poduzetničke nekretnine je fizička i pravna osoba vlasnik
nekretnina.

Osnovica poreza na
nekorištene poduzetničke nekretnine je korisna površina nekretnine izražena u
četvornim metrima, a porez se plaća u iznosu od 5 kuna po četvornom metru
nekorištene poduzetničke nekretnine godiš­nje.

Članak 21.

Porez na nekorištene poduzetničke
nekretnine ne plaća se na nekretnine koje su dodije­ljene na privremeno uprav­lja­nje
općini.

Porez na nekorištene
poduzetničke nekretnine ne plaća se na nekretnine koje imaju svojstvo kulturnog
dobra prema Zakonu o zaštiti i očuva­nju kulturnih dobara (»Narodne novine«,
broj: 69/99).

Članak 22.

Obveznici poreza na nekorištene poduzetničke nekretnine moraju Poreznoj
upravi, Ispostavi u Novskoj dostaviti podatke o nekorištenim poduzetničkim
nekretninama najkasnije do 31. ožujka godine za koju se utvrđuje porez.

Porez na nekorištene poduzetničke nekretnine plaća se u roku od 15 dana
od dana dostave rješe­nja o utvrđiva­nju toga poreza.

Porez na nekorištene poduzetničke nekretnine je porez općine.

*6. Porez na neizgrađeno građevinsko zem­ljište*

Članak 23.

Porez na neizgrađeno
građevinsko zem­ljište plaćaju pravne i fizičke osobe koje su vlasnici
neizgrađenog građevinskog zem­ljišta.

Pod neizgrađenim građevinskim
zem­ljištem iz stavka 1. ovoga članka smatra se zem­ljište koje se nalazi
unutar granica gra­đevinskog područja nase­lja na kojemu se u skladu sa
prostornim planom mogu graditi građevine za stambene, poslovne i druge namjene,
a na kojemu nije izgrađena nikakva građevina. Ne­izgra­đenim građevinskim zem­ljištem
smatra se i zem­ljište na kojemu postoji privremena građevina za čiju izgrad­nju
nije potrebno odo­bre­nje za grad­nju kao i zem­ljište na kojemu se nalaze
ostaci ne­kadaš­nje građevine.

Članak 24.

Porez na neizgrađeno
građevinsko zem­ljište plaća se 1,00 kuna po četvornom metru neizgrađenog građevinskog
zem­ljišta godiš­nje.

Obveznici poreza na
neizgrađeno građevinsko zem­ljište moraju Poreznoj upravi, Ispostavi u Novskoj
dostaviti podatke o mjestu i veličini neizgrađenog građevinskog zem­ljišta
najkasnije do 31. ožujka godine za koju se utvrđuje porez.

Članak 25.

Porez na neizgrađeno
građevinsko zem­ljište plaća se u roku od 15 dana od dana dostave rješe­nja o
utvrđiva­nju toga poreza i prihod je općine.

*7. Porez na tvrtku ili naziv*

Članak 26.

Porez na tvrtku ili naziv odnosno naziv plaćaju godiš­nje pravne i
fizičke osobe koje su obveznici poreza na dobit ili poreza na dohodak i re­gistrirani
su za obav­lja­nje djelatnosti i to:

1. poduzeća s područja
industrije, po­ljoprivrede, šumarstva, gradite­ljstva, prometa, trgovinske i
ugostite­ljske djelatnosti, te stambene i komunalne djelatnosti

– do 5 zaposlenih                   500 kuna,

– od
5 – 20 zaposlenih           600
kuna,

– od
20 – 50 zaposlenih      1.000
kuna,

– od 50 i više                      1.500 kuna,

2. druge pravne
osobe           400 kuna,

3. fizičke osobe koje samostalno
obav­ljaju djelatnost

– ugostite­ljske i
trgovačke      500 kuna,

– proizvodne i uslužne            300 kuna,

– ostale                                  200 kuna.

Članak 27.

Osobe iz članka 26. ove odluke koje u svom sastavu imaju poslovnu
jedinicu na području općine Lipov­ljani (prodavaone, radionice, prodajna
mjesta) obveznici su poreza na tvrtku u punom iznosu za svaku poslovnu
jedinicu.

Članak 28.

Porez na tvrtku odnosno naziv plaća se u roku od 15 dana od dana dostave
rješe­nja kojim je porez na tvrtku odnosno naziv utvrđen.

Ako se tvrtka upiše u re­gistar tijekom godine plaća se srazmjerni dio
poreza na tvrtku odnosno naziv.

Članak 29.

Poduzeća i obveznici koji su u statusu mirova­nja oslobađaju se u
cijelosti naplate poreza.

Članak 30.

Obveznici koji prilikom otvara­nja na neodređeno vrijeme nove tvrtke ili
nove poslovne jedinice zaposle osobe s područja općine Lipov­ljani na rad u
istu, oslobađaju se plaća­nja poreza na tvrtku ili naziv najma­nje godinu dana.

Odluku o oslobađa­nju donosi Općinsko poglavarstvo.

*8. Porez na korište­nje javne površine*

Članak 31.

Porez na korište­nje javne površine plaćaju pravne i fizičke osobe koje
koriste javne površine.

Članak 32.

Porez na korište­nje javnih
površina plaća se mjesečno po četvornom metru korisne javne površine u iznosu
od 10 kuna mjesečno.

Pod javnim površinama
smatraju se: parkovi, sajmovi, tržnice, te ostale javne površine koje se mogu
privremeno iznajmiti za prigodne prodaje (za blagdane, kulturne i športske
manifestacije, Dan općine, državne praznike).

Članak 33.

U svezi razreza, naplate,
žalbenog postupka i drugih odredaba postupka pri plaća­nju općinskih poreza
sukladno se primje­njuju propisi poreza na dohodak.

PRIJELAZNE I ZAVRŠNE ODREDBE

Članak 34.

Poslove u svezi utvrđiva­nja i naplate općinskih poreza iz ove odluke
obav­ljat će Porezna uprava Sisak, Ispostava u Novskoj.

Članak 35.

Stupa­njem na snagu ove odluke prestaje važiti odluka o porezima Općine
Lipov­ljani (Službeni vjesnik, broj: 4/94 i 19/95) i Odluka o porezu na korište­nje
javnih površina (Službeni vjesnik, broj: 3/99).

Članak 36.

Ova odluka stupa na snagu osmog dana nakon objave u »Narodnim novinama«
a primje­njuje se od 1. siječ­nja 2002. godine, a objavit će se prije ­njezina
stupa­nja na snagu i u Službenom vjesniku Općine Lipov­ljani.

Klasa: 410-23/01-01/01
Urbroj: 2176/13-01-01-01
Lipov­ljani, 23. listopada 2001.

Predsjednik
Općinskog vijeća
**Zlatko Dale­njak,** v. r.

Odluka, NN 100/2001-1671